cyanic-selkie/wikianc huggingface dataset:
Albaniya Həmkarlar İttifaqları Təşkilatı
Tərkibi
Hazırda təşkilat 129 min üzvü özündə cəmləşdirir. Qurum öz sıralarında həm dövlət qulluqçularını, həm də qeyri-formal sektorun işçilərini birləşdirir. Bağladığı kollektiv müqavilələrin 88 faizini dövlət qurumları, 12 faizini isə özəl sektorla imzalayıb.
Rəhbərləri
Hazırda təşkilata 16 may hadisələrində böyük rolu olmuş Gözim Halim Kalaja rəhbərlik edir.
Konqres
AHİT-in əsas icraedici orqanı beş ildən bir keçirilən Konqresdir. Konqres zamanı ötən 5 il ərzində görülən işlərə qiymət verilir və gələcək 5 il üçün fəaliyyət proqramı hazırlanır.
Konqres arası isə ildə bir dəfə İcraiyyə Komitəsinin iclası keçirilir. Komitə 101 nəfər nümayəndədən ibarətdir.
Qurumda katiblik də fəaliyyət göstərir. Bu şöbəyə də AHİT-in prezidenti başçılıq edir. Digər məsul işçilər katibliyə prezident tərəfindən təyin olunur. Bundan əlavə, təşkilatın tabeçiliyində olan bütün departamentlərdən katibliyə nümayəndələr seçilir.
Mirzə Məhəmmədhəsən xan Həkiməddövlə
Mirzə Məhəmmədhüseyn xan Mirzə Zeynalabdin xan oğlu Həkiməddövlə (1884-1957) — Həkim, İranın səhiyyə naziri.
Həyatı
Mirzə Məhəmmədhəsən xan Mirzə Zeynalabdin xan oğlu 1884-cü ildə Təbriz şəhərində anadan olmuşdu. İbtidai təhsilini Loğmanəddövlə ləqəbli məşhur həkim olan atasından almışdı. Sonra mədrəsədə oxumuşdu. Universitetin tibb fakültəsini bitirmişdi. 1809-cu ildə universiteti bitirərək tibb aləminə atılmışdı. Sultan Əhməd şah Qacardan Həkiməddövlə ləqəbini almışdı.
Mirzə Məhəmmədhəsən xan Həkiməddövlə 1910-cu ildə hərbi həkim kimi xidmət etməyə başlamışdı. O, bütün İran ordusunun tibb xidmətinə başçılıq edirdi. 1912-ci ildə şahın xüsusi həkimi olmuşdu. 1916-cı ildə şahın Fransa səfərində iştirak etmişdi.
Cuğa körpüsü
Cuğa körpüsü- Azərbaycanın XII-XIII əsrlərə aid memarlıq abidəsi.
Cuğa şəhəri
Cuğa — Culfa rayonunun Gülüstan kəndindən şimal-qərbdə, orta əsrlərə aid yaşayış yeri, şəhər xarabalığı olan arxeoloji abidə. Tarixi mənbələrədə adı Böyük İpək Yolu üzərində olan mühüm ticarət qovşaqlarından biri kimi çəkilən Cuğa şəhərinin əhalisinin əksəriyyətini xristian albanların təşkil etdiyi güman edilir. Şəhərin qəbiristanlığındakı qəbirlər bunu deməyə əsas verir. Cuğa nekropolundakı xaç daşlar alban xaç daşlarının xüsusi qrupunu təşkil etməklə böyük tarixi əhəmiyyətə malikdir.
Şəhər şimalda hündür dağ silsiləsi, cənubda Araz çayı, qərbdə qəbirsanlıqla məhdudlaşır. Şəhərin ərazisi Araz çayının sol sahilində ensiz zolaq şəklində qərbdən şərqə doğru uzanır. Şəhərin əksər yaşayış binaları və tarixi-memarlıq abidələri tamamilə dağılmış, tikinti qalıqları (xüsusilə bişmiş kərpic) ətrafa səpələnmişdir. Buradan müxtəlif kompozisiyalı ornamentlərlə naxışlanmış çəhrayı rəngli şirli və şirsiz saxsı məmulatı (fayansdan hazırlanmış kasalar xüsusilə diqqəti cəlb edir), mis sikkələr və külli miqdarda digər maddi mədəniyyət nümunələri aşkar olunmuşdur. Tapıntılara əsasən Cuğada şəhər həyatının aktiv dövrünün XI-XVII əsrlərə təsadüf etməsi fikri söylənmişdir.
Tarixi
Körpü gözəlliyinə görə tikildiyi çağdan məşhurlaşmışdır. Həmdullah Qəzvini "Nüzhət əl-qulub" əsərində Mərənd tümənindəki ticarət şəhəri Gərgər haqqında qısa bilği verib yazmışdır:
Gərgər indi Cənubi Azərbaycanda Culfanın yanında,Mərənd-Culfa yolu üstündə şəhərdir. Ziyaülmülkün tikdirdiyi körpü indi ancaq dayaqları qalan Cuğa körpüsüdür.
Tikilmə texnikası
Nazik və hündür arakəsmələrlə 3 hissəyə bölünmüş geniş qapı yeri qalmışdır.Çayın içindəki ikinci dayaqda da üçhissəli bölgünün izləri müşahidə olunur.Sahil dayağının dağa uzanan divar qalıqları orta əsr tarixçisi Şərəfəddin Əli Yəzdinin təsvir etdiyi karvansaranın xarabalarıdır.Karvansara körpü dayağına doğru uzanan yolun üstündədir.Körpünün tikintisi üçün əsas inşaat materialı kimi əhəng məhlulundan və qırmızımtıl çaydaşından istifadə edilmişdir.
Karvansaralar
Culfa yaxınlığında arazın üstündə tikilməsi XIV əsrin başlanğıcına aid edilən başqa bir körpünün yanında,çayın hər iki sahilində üz-üzə dayanan iki karvansara qeydə alınmışdır. Karvansaralar ayrılıqda tikilsələrdə onların körpü ilə kompleks təşkil etdikləri və karvan yolunun iri dayaq məntəqələrindən birini yaratdıqları şübhəsizdir.
Cuğa şəhəri ərazisində yerləşən karvansara, Azərbaycanda bu tipli abidələrin ən gözəl nümunələrindən biridir. Cuğa karvansarasının qalıqları 1974-cü ildə çöl-tədqiqat işləri zamanı aşkar edilmişdir. 1978-ci ildə tədqiqatlar nəticəsində binanın planı tam üzə çıxarılmışdır. Bakı-Culfa dəmir yolu xətti çəkilərkən (1939-1940) karvansaranın təqribən yarısı dağılmışdır.
Tədqiqatlar nəticəsində Cuğa karvansarasının Azərbaycanda yol karvansaraları içərisində ən görkəmli və möhtəşəm abidə olduğu müəyyənləşdirilmişdir. Ümumi uzunluğu 37 m olan Cuğa karvansarasının eni tipi Araz çayının sağ sahilində - Cənubi Azərbaycan ərazisində demək olar ki, bütünlüklə salamat qalmışdır. Karvansaraların Arazın hər iki sahilində üzbəüz yerləşməsi hələ Araz çayı üzərində Cuğa körpüsünün inşasından əvvəl burada çay bərəsinin işlədiyini göstərir və karvansaraların inşa dövrünü XIII əsrin əvvəllərinə aid etməyə imkan verir.
Karvansara çay daşından inşa edilmiş və gəc məhlulu ilə suvarılmışdır. Cuğa karvansarasının salamat qalmış hissəsində çoxlu yaşayış otaqları vardır. Otaqların örtük hissəsi maraqlı konstruksiyaya malikdir. Binanın şimal tərəfində sağ və solda tağ formasında dərin divar oyuqları olan böyük zal mövcuddur. Bu zalın təyinatı haqqında tədqiqatçıların qəti fikri yoxdur. Lakin belə plan quruluşuna malik köhnə məscidlər də vardır.
Köndələn dərə
Köndələn dərə- qırışıq srukturaların uzanma istiqamətini düz və əyri bucaq altında kəsən, çay dərəsi. Eroziyaya qarşı davamlı süxurların növbələşdiyi sahələrdə köndələn dərələr bərk süxurlarda daralır, boş süxurlarda genişlənir. K. d. uzununa profili adətən pilləli olur. K. d. su anbarları və su elektrik stansiyalarının tikilməsi üçün əlverişlidir.
Phytoseius sonunensis
— fəsiləsinin   cinsinə aid heyvan növü.
Kipr iqtisadiyyatı
Kipr iqtisadiyyatı - Kipr adasında faktiki 2 dövlət mövcud olduğundan orada birbirindən o qədər də kəskin fərqlənməyən 2 icmanın iqtisadiyyatından danışmaq lazımdır. Ümumiyyətlə, Kiprdə beynəlxalq turizm, yeyinti sənayesi, bank-maliyyə sistemi azad iqtisadi zonalar fəaliyyəti yaxşı inkişaf etmişdir. Daxili milli məhsulun həcmi 2004-cü il göstəricilərinə görə bütün ada üçün 14 mlrd. dollardan artıq olub. Bu məhsuldan əhalinin hər nəfərinə orta hesabla 18 min dollar vəsait düşür. Bu rəqəm türklər yaşayan hissədə 6 min dollardan çox deyil, yunanlar yaşayan hissədə isə iki dəfə çoxdur. Adanın yunanlar yaşayan hissəsində yerli hökumətin iqtisadi siyasəti Avropa və Yaxın Şərqlə mövcud olan əlaqələrindən asılıdır və AİT üçün zəruri hesab edilən meyarların əldə edilməsinə yönəldilmişdir. Adanın türklər yaşayan hissəsində yerli hökumətin iqtisadi siyasəti Türkiyə ilə əlaqələrlə bağlıdır. Yunanlar yaşayan hissədə ÜDM-un 72 faizi xidmətin, 29 faizi sənayenin, 6 faiz kənd təsərrüfatının payına düşür. Türklər yaşayan hissədə ÜDM-nun 68 faizi xidmət, 20 faizi sənaye, 12 faizi isə kənd təsərrüfatının payına düşür.
Sənayesi
Kipri vahid dövlət kimi götürdükdə onun əmək qabiliyyətli əhalisinin 2/3 hissəsi xidmət, sənaye və tikinti sahələrində çalışır. Ötən əsrin 80-ci illərindən sonra Kipr sənayesinin strukturu böyük dəyişikliklərə məruz qalmışdır. Emaledici, xidmət və mədən sənaye sahələri dünya standartları səviyyəsinə qədər yüksələ bilmişdir. Buna baxmayaraq ölkədə xırda kustar tipli müəssisələr hələ çoxdur. İri müəssisələrin əksəriyyəti xarici kapitalın (əsasən yunan, türk və ingilis) əlində cəmləşib. Kiprdə mədən sənayesi ilə çox qədim zamanlardan məşğul olurlar. Ölkənin əsas sərvəti mis filizidir. Onun kəşf olunmuş ehtiyatı təxminən 400 min tondur. Filizin çıxarılması və ilkin emalı ilə ABŞ və Böyük Britaniya şirkətləri məşğul olurlar. Mədən sənayesinin yerli istehsal sahələri və yerli bazar ilə əlaqələri çox zəifdir. Çıxarılan faydalı qazıntının çox hissəsi ilkin emalı keçdikdən sonra dünya bazarına çıxarılır. Sənaye sahələrinin yaxşı inkişaf etməməsinin bir səbəbi də energetika bazasının zəifliyi ilə bağlıdır. Kipr yanacağı idxal edir. İdxal olunan yanacaqla ölkədə İES-lər fəaliyyət göstərir. Ərəb ölkələrindən gətirilən neftin hesabına Larnaka şəhərində neft emalı zavodu inşa olunub. Kiprdə elektirik enerjisi istehsalı 5 mlrd kv/saat-dan çox deyil. Bütün ölkədə yeyinti, toxuculuq, mebel, metal emal edən müəssisələrə rast gəlmək olar. Xidmət sahəsində turizm və əcnəbi gələnlərin qeydiyyatı mühüm əhəmiyyət kəsb edir. Ölkədə gəmiqayırma sənayesi inkişaf etməsə də Kipr bayrağı altında əsasən Yunanıstana, Almaniyaya, Rusiyaya və Latviyaya məxsus irili-xırdalı 1500-ə qədər gəmi üzür.
Kənd təsərrüfatı
thumb|right|300px|[[Troodos dağlarında üzümlüklər]] Kənd təsərrüfatı Kipr sənayesinin həmişə aparıcı sahələrindən olub. Əmək qabiliyyətli əhalinin təqribən 20 faizi kənd təsərrüfatı sahələri ilə məşğul olur. Suvarılan torpaqlarda 2-3 dəfə məhsul götürmək mümkündür. Əkinçilik Kipr kənd təsərrüfatının başlıca sahəsidir. Əkilən qiymətli texniki, sitrus və başqa meyvələr yüksək əmtəəlik dərəcəsi ilə seçilir və toplanan məhsulun əksər hissəsi ixrac edilir. Buna baxmayaraq kənd təsərrüfatı əhalinin ərzaq məhsullarına olan tələbatını ödəmir. Kiprdə torpaqların 1/3-i dövlətin dini müəssisələrinin, eləcə də iri sahibkarların əlində cəmləşib. Adada böyük torpaq sahibkarı provaslav kilsəsidir. Türk icmasının dini təşkilatına məxsus olan vəqf torpaqları o qədər də çox deyil. Adada kənd təsərrüfatı istehsalının inkişafı üçün irriqasiya vacib əhəmiyyət kəsb edir. Hazırda bütün şumlanan torpaqların yalnız 15 faizi daima suvarılır. Kənd təsərrüfatı daima güclü quraqlığa məruz qalır. Kiprin su təchizatı probleminə irriqasiyaya, meliorasiyaya hər iki icma çoxlu vəsait sərf edir. Kiprdə müxtəlif kənd təsərrüfatı bitkiləri yetişdirilir. Onları 2 qrupa ayırmaq olar. Birinci qrupa dənli, paxlalı, zeytun və tərəvəz bitkiləri daxildir ki, onlardan adanın əhalisi istifadə edir. İkinci qrupa sitrus, üzüm, giləmeyvələr və s. aiddir ki, onların əksər hissəsi ixrac olunur. Kipr əkinçiliyində sürətlə inkişaf edən sahələrdən sitrus meyvələrinin (portağal, mandarin, limon, qreypfrut) becərilməsidir. Ən əhəmiyyətli sitrus plantasiyaları adanın cənub hissəsində – Famaqusta dairəsində, Limasol ətrafında yerləşir. Elə bu şəhər-portlar vasitəsi ilə sitrus meyvələr ixrac olunur. Ölkədə yetişdirilən sitrus meyvələrinin təqribən 75 faizi ixrac olunur. Qalanı isə ölkə müəssisələrində konservləşdirilir və onlardan kompotlar istehsal olunur.
Kiprin digər ixracat bitkisi üzümdür. Üzüm adanın əksər hissələrində yetişdirilsə də əsas üzüm plantasiyaları adanın cənub qərb hissəsində yerləşir. Üzüm plantasiyalarının ümumi sahəsi 40 min hektardır. İstehsal olunan üzümün 1/3-i yerli müəssisələrdə emal olunur. Bir hissəsindən isə şərab istehsal olunur. Kiprin «Kommandarı» çaxırı çox məşhurdur. Şərabla bərabər ölkədən kişmiş və üzümün süfrə sortları da ixrac olunur. Zeytun əkinlərinə adanın hər yerində rast gəlmək olar. Zeytun kiprlilərin əsas qida rasionunun tərkib hissəsidir. Ölkə zeytun yağına olan daxili təlabatını tam ödəyir. Kipr üçün heyvandarlıq kənd təsərrüfatının mühüm sahələrindən biri olsa da əkinçiliklə müqayisədə o bir qədər geridir. Ölkə heyvandarlığında xırda buynuzlu heyvanlar yetişdirilməsi üstünlük təşkil edir çünki təbii otlaqlar və çəmənliklər azdır. Yemin çatışmaması ilə xəstəliklər də heyvandarlığa böyük zərər verir. Baytarlıq xidməti lazımı səviyyədə deyil. Ölkənin böyük təbii imkanlarına baxmayaraq balıqçılıq lazımı səviyyədə inkişaf etməmişdir. Əsas səbəbi balıq donanmasının zəif olmasıdır.
Nəqliyyat
thumb|right|300px|Limassol portu Kiprdə ən böyük portdur Nəqliyyat baxımından ölkə pis təmin olunmayıb. Adanın daxili yük və sərnişin daşımalarında avtomobil nəqliyyatı əsas yeri tutur. Amma adanın 2 hissəyə parçalanması vahid nəqliyyat sistemini iflic vəziyyətə salmışdır. Xarici əlaqələrdə dəniz və hava nəqliyyatının rolu böyükdür. Nikosiyadan başqa ölkənin bütün böyük şəhərləri həm də dəniz limanlarıdır. Adada beynəlxalq və yerli əhəmiyyətli aeroportlar da fəaliyyət göstərir. Ölkənin iqtisadiyyatı üçün xarici iqtisadi əlaqələrin rolu böyükdür.
Xarici ticarəti
Adanın yunanlar yaşayan hissəsinin xarici iqtisadi əlaqələri Böyük Britaniya, Yunanıstan və Qərbi Avropanın digər dövlətləri istiqamətindədir. Kipr yunanlarının mal ixracat həcmi 1,3 mlrd. dollar həcmində idi. Bu ixracatda əsas məhsullar sitrus meyvələri, üzüm, şərab, kartof, tikiş məhsulları və ayaqqabılardır. Adanın türklər yaşayan hissəsinin ixracat həcmi 100 mln. dollardan bir qədər artıqdır. Bu bölgədən əsasən sitrus meyvələri, kartof və toxuculuq məhsulları ixrac olunur. Adanın yunanlar yaşayan hissəsində pul vahidi Kipr Funtudur. Türklər yaşayan hissədə pul vahidi kimi türk lirəsindən istifadə olunur.
Maliyyə sistemi
Son illərdə Kiprdə Azad İqtisadi Zonaların yaradılmasına və offşor fəaliyyətinə xüsusi fikir verilir. Bu işlər adanın hər iki hissəsində aparılır. Bu fəaliyyət adanın yunan payı hissəsində daha fəaldır. Bu ərazi Qərbi Avropa və Rusiya investorları üçün ən məşhur zonalardan biri kimi dəyərləndirilir. Offşor qanunvericiliyi 1975-ci ildə qəbul edilmişdir. Offşor şirkətlər əsasən beynəlxalq biznes-şirkətlər (İnternational Busines Company) statusuna malikdirlər. Burada qeydiyyata alınan offşor şirkətlər 4,25 faiz miqdarında gəlir vergisi ödəyirlər. Onlarda nizamnamə kapitalı 1000 kipr funtundan az olmamalıdır. Şirkətin katibi Kiprə məxsus fiziki yaxud hüquqi şəxs olmalıdır. Ölkədə minlərlə offşor şirkəti qeydiyatdan keçmişdir. Onlardan cəmi 10 faizinin adada ofisləri vardır. Həmin ofislərdə əsasən əcnəbilər olmaqla 5 min nəfər çalışır. Ölkə ikiqat vergi tutmaqdan azad olmaq barədə 30 ölkə ilə müqavilə bağlamışdır. İnvestorlar üçün çox güzəştli sayılan müqavilələr siyahısında Rusiya da vardır. Bununla belə Kiprin mərkəzi bankı çirkli pulların yayılması ilə mübarizə çərçivəsində ölkədə Rusiya banklarının şəbəkələrinin açılmasının qarşısını almış və 10 mln dollardan çox məbləğdə köçürmələrin ödənilməsinə qərar vermişdir.
Qayalardan yol (film, 1941)
Məzmun
Filmdə dağların ətəyindən yolun salınması, bunun üçün güclü texnikadan istifadə olunması, tikinti materialları daşınan körpünün istismara buraxılması və nəhayət qayaların altından tunel çəkilməsi öz əksini tapmışdır.
Matoçkin Şar boğazı
Matoçkin Şar boğazı -Yeni Torpaq arxipelaqına daxil olan Şimal adasını Cənub adasından ayırır. Şimal Buzlu okeanına daxil olan Barens dənizini Kara dənizi ilə birləşdirir. Boğazın dərinliyi 12 m təşkil edir. Bu boğazdan gəmilərin sərbəst irəliləməsinə imkan verir. Gəmilərin sərbəst sahilə yan alması üçün Baranevo burnu əlverişlidir. Uzunluğu 100 km, eni ən dar yerdə 600 m təşkil edirdi. İlin böyük hissəsi buzla örtülü olur. Sahilləri hündür və sıldırımlıdır. Sahillərində yay aylarında fəaliyyət göstərən, hazırda isə mövcud olmayan Matoçkin Şar və Stolbovoy qəsəbələri olmuşdur.
Aechmea geminiflora
—  aləminin  dəstəsinin  fəsiləsinin  cinsinə aid bitki növü.
Arxac dağı
Arxac dağı – Babək rayonu ərazisində dağ (hünd. 1094,4 m). Naxçıvan dağarası çökəkliyinin cənub-şərq qurtaracağındakı Nehrəm platosunun cənub-qərb kənar hissəsində, Nehrəm kəndindən 4,3 km cənub dadır. Orta Eosenin Lütet mərtəbəsi nin alt hissəsinə aid Alt Dərəlik yarımlay dəstəsinin bazal konqlomeratlarından təşkil olunmuş, sıldırımlı cənub-qərb yamaclarında Üst Tabaşir in Turon mərtəbəsinin alt hissəsinə aid  eyniadlı lay dəstəsinin vulkanogen törəmələri açılan günbəzvari yüksəklikdir. Tektonik cəhətdən Naxçıvan qoyulma çökəkliyinin cavan çöküntüləri ilə örtülmüş Culfa qalxımının şimal-şərq qanadında yerləşir.
Volley Berqamo QVK
Volley Berqamo — İtaliyanın Berqamo şəhərini təmsil edən qadın voleybol komandasıdır. Komanda İtaliyada Seria A1-də mübarizə aparır. Komanda XXI əsrin ən nəhəng voleybol klubları arasında göstərilir.
Tarixi
Volley Berqamo 1991-ci ildə yaradılmışdır. Komanda 1993-cü ildən etibarən Seriya A1də mübarizə aparır.
Anthemis austroiranica
— fəsiləsinin  cinsinə aid biki növü.
Qızılboğaz dağı (Babək)
Qızılboğaz dağı — Azərbaycanın Babək rayonu ərazisində dağ. Naxçıvançayin sol sahilində yerləşir. Konusvari formadadır (hünd. 1179,7 m). Naxçıvan qoyulma çökəkliyinin şimal-şərq kənarı boyu uzanan Qaracalar-Qızılboğaz tirəsinin ucqar şimal-qərb suayırıcı zirvəsi. Naxçıvançayın sol sahilində Xalxal kəndi ndən 1 km-dək şərq dədir. Üst Oliqosen in Xatt mərtəbəsinə aid Darıdağ lay dəstəsinin vulkanogen-çökmə süxur larından təşkil olumuş  günbəzvari yüksəklikdir. Tektonik cəhətdən Naxçıvan qoyulma çökəkliyinin şimal-şərq cinahını hüdudlandıran Naxçıvan dərinlik qırılmasının düşmüş qanadında yerləşir.
Volley Berqamo QVK
Tarixi
Komandanın ilk böyük uğurları 1996-97 sezonuna təsadüf edir. Belə ki, həmin il klub ölkə çempionatı, kuboku və superkuboku ilə yanaşı CEV Qadınlar Çempionlar Liqasını da qazanmışdır.
Heyəti
2013-14 mövsümü üçün
Tərs matris
Tərs matris — n tərtibli A kvadrat matrisinin tərsi elə bir B matrisinə deyilirki, AB=BA=E_n şərti ödənilsin. Burada En, n tərtibli vahid matrisdir. Tərs matrisi B=A−1 kimi işarələyirlər. Buradan belə nəticəyə gəlmək olar ki, bərabərlik şərti ödənilməlidir.
Əl-Qayyum
Əl-Qayyum (ər. القيّوم) — Allahın adlarından biri.
Qayyim- (قـيّم qa-va-mə) kökündən qayyam və qayyum mübaliğəli ismi fail olub, başlanğıcı və bənzəri olmayan Allahın adlarındandır. Eyni kökdən olan ""qayyim"", sifəti-müşəbbəhə olub, lüğətdə; bir şeyin idarəsini vəya müəyyən bir işin həyata keçirilməsini üzərinə götürən yaxud bu iş üçün təyin edilen kimsə, dəyərli olan hər şey, doğru iş kimi mənaları var. Məsələn: Qadının qayyimi, əri mənasındadır. Termin kimi; bir şeyin vəya birinin məsuliyyətini üzərinə götürən və buna görə onlar üzərində idarəçi olan deməkdir.
"Sən bir hənif kimi üzünü dinə tərəf çevir! Allahın insanlara – xəlq etdiyi (şüurlu) məxluq kimi verdiyi fitrət budur. Allahın yaratdığını heç <cür dəyişdirmək olmaz. doğru din budur, lakin insanların çoxu (bunu) bilmir." فَأَقِمْ وَجْهَكَ لِلدِّينِ حَنِيفًا ۚ فِطْرَتَ اللَّهِ الَّتِي فَطَرَ النَّاسَ عَلَيْهَا ۚ لَا تَبْدِيلَ لِخَلْقِ اللَّهِ ۚ ذَٰلِكَ الدِّينُ الْقَيِّمُ وَلَٰكِنَّ أَكْثَرَ النَّاسِ لَا يَعْلَمُونَ
Bu termin Məhəmməd Peyğəmbər'in bəzı gecə dualarında, yerin ve göyün hakimi olan Allahın bir sifati kimi istifadə olunub. Dua belədir: "Allahım sənə həmdolsun. Sən göyləri və yerin hakimisən." Qayyim kəliməsi, daha sonra, "məmur", "məscidə baxan biri" , "bir xeyir qurumunun müdiri" kimi bu cür işlər üçün istifadə olund
Şeron Barou
Şeron Barou — Beynəlxalq Həmkarlar İttifaqları Konfederasiyasının baş katibi.
Fərhad İsmayılov
Fərhad İsmayıl oğlu İsmayılov — aktyor.
Həyatı
Fərhad İsmayılov 1946-cı ildə anadan olmuşdur. Azərbaycan Dövlət Universitetinin Şərqşünaslıq fakültəsinin fars dili ixtisasını bitirib. F. İsmayılov "Bir qalanın sirri" (1959) filmindən əlavə, "Kazbek Qutusu" (1958), "Gilas Ağacı" (1972) kimi filmlərdə çəkilib. O bir müddət, Əfqanıstanda və İranda tərcüməçi işləyib.
Aechmea gigantea
—  aləminin  dəstəsinin  fəsiləsinin  cinsinə aid bitki növü.
Avia-Aqreqat Zavodu
Avia-Aqreqat Zavodu — Azərbaycan Respublikası Müdafiə Sənayesi Nazirliyinin tabeliyindəki müəssisə.
Tarixi
Avia-Aqreqat Zavodu 1961-ci ilin yanvar ayında Keşlə Maşınqayıma zavodunun kondisionerlər sexinin bazasında Bakı Klimatik Qurğuları Təcrübə Zavodu adı altında yaradılmışdır.
1961-ci ildə adı dəyişdirilərək Bakı Kondisionerlər Zavodu olmuş və 1965-ci ildən SSRİ Aviasiya Sənayesi Nazirliyinin tabeliyinə verilmişdir.
1970-ci ilin aprel ayında zavod Buzovna qəsəbəsinin Albalılıq dayanacağında yaradılan yeni istehsalat sahəsinə köçürülmüş və Bakı Maşınqayırma Zavodu adlandırılmışdır.
1978-ci ildə SSRİ aviasiya sənayesi nazirinin əmri ilə Sovet Azərbaycanının 50 illiyi adına Bakı Maşınqayırma Zavodunun adı dəyişdirilərək "İqlim" BAİB-in bazasında Bakı Aqreqat Zavodu yaradılmışdır.
Azərbaycan Respublikası Nazirlər Kabinetinin 11 yanvar 1993-cü il tarixli 16 nömrəli Qərarı ilə zavodun adı dəyişdirilərək Avia-Aqreqat Zavodu adlandırılmışdır.
1993-cü ildən zavod Azərbaycan Respublikası Dövlət Xüsusi Maşınqayırma və Konversiya Komitəsinin tərkibində fəaliyyət göstərməyə başlamışdır.
1997-ci ildə zavodun adı yenidən dəyişdirilərək Bakı Avia-Aqreqat İB adlandırılmışdır.
2006-cı ilin sentyabrından Avia-Aqreqat Zavodu adı altında Azərbaycan Respublikası Müdafiə Sənayesi Nazirliyinin tərkibində fəaliyyət göstərir.
2006-ci ildə İSO 9001-2001 sertifikatını almışdır.
Avia-Aqreqat Zavodu MDB ölkələrinin bir çox təyyarəqayırma müəssisələri ilə əməkdaşlıq edir.
Yuma
Yuxa — ABŞ ərazisində yerləşən Sonora səhrasının qərb hissəsini təşkil edən qumlu səhra. Meksika-ABŞ sərhəddində qərarlaşır (Arizona ştatı ABŞ və Aşağı Kaliforniya Meksika). Səhra Arizona ştatının cənub-qərbində, Hila çayından cənubda, Kolorado çayından isə şərqdə yerləşir. Səhranın cənubu Meksika sərhədinə yaxın Böyük səhra adlandırılır. Yayı dəhşətli istiləri, qışı isə orta temperaturları ilə seçilir.
Beynəlxalq Həmkarlar İttifaqları Konfederasiyası
Beynəlxalq Həmkarlar İttifaqları Konfederasiyası və ya qısaca BHİK ( - ITUC) — bütün dünya üzrə işçilərin hüquqlarını qoruyan əsas və ən irimiqyaslı həmkarlar ittifaqı təşkilatı. Qurumun baş qərargahı Brüsseldə yerləşir.
Tarixi
Konfederasiya 1 noyabr 2006-cı ildə Avstriyanın Vyana şəhərində keçmiş Beynəlxalq Azad Həmkarlar İttfaqları və Ümümdünya Əmək Konfederasiyalarının birləşməsi nəticəsində yaradılıb.
Tərkibi
Hazırda BHİK-in sıralarında 155 ölkənin 176 milyon işçisinin maraqlarını qoruyan 301 həmkarlar ittifaqı təşkilatı cəmləşir. Bununla yanaşı, konfederasiyanın tərkibinə bir neçə regional və beynəlxalq stuktur daxildir.
Fəaliyyəti
Qurum fəaliyyətində gənclərə, qadınlara və miqrasiya problemlərinə xüsusi yer ayırır. Bu məsələlərə dair bir sıra layihələr həyata keçirir. BHİK beynəlxalq təşkilat olduğundan təşəbbüskarlıq etdiyi layihələrdə çox sayda ölkə iştirak edir.
Strukturu
Dörd ildən bir BHİK-in Konqresi keçirilir. Təşkilatın Nizamnaməsinə əsasən, Konqres zamanı Konfederasiyanın gələcək iş proqramı və fəaliyyət siyasəti müzakirə olunur. Daha sonra isə qurumun rəhbər vəzifələrinə, yəni baş katib, prezident və muavinlər, növbəti dörd il üçün digər məsul şəxslər seçilir.
Beynəlxalq əməkdaşlıq
BHİK-in əsas məqsədi beynəlxalq əməkdaşlıq yolu ilə əməkçi insanların hüquqlarını qorumaq, onların həyat səviyyəsini və iş şəraitini yüksək səviyyəyə qaldırmaqdır. Bunun üçün də təşkilat fəaliyyətini qlobal, geniş və beynəlxalq fəaliyyət çərçivəsində aparır. Əsas prinsip olaraq isə konfederasiya cəmiyyətdə və iş yerlərində diskriminasiyanı aradan qaldırmaq və bərabərliyi təmin etməkdə görür. BHİK Pan Avropa Regional Şurasının vasitəsilə Avropa Həmkarlar İttifaqları Konfederasiyası ilə əməkdaşlıq edir. Bununla yanaşı, konfederasiyanın dünyanın irimiqyaslı həmkarlar ittifaqları mərkəzləri, Həmkarlar İttifaqlarının Məsləhət Komitəsi, Beynəlxalq Əmək Təşkilatı ilə də sıx əlaqəsi var.
Əl-Kəbir
Əl-Kəbir (ər. الكبير) — Allahın adlarından biri.
Oliqotrof göl
Oliqotrof göl
Oliqotrof göl (yun. oligos-za miqdarda, cüzi və trophe-qida)-su layında optimal miqdarda oksigen olduğu halda plankton və qida maddələri ilə kasıb olan göllərə deyilir. Oliqotrof göllər adətən orta və böyük dərinliklə yamacların sıldırımlığı, suyunun soyuq və şəffaf olması ilə xarakterizə olunur. Məsələn, Kareliyanın gölləri, Qafqazın, Uralın, Altayın dağ gölləri, Baykal, Canevrə gölləri oliqotrof göllərdir.
Əl-Kəbir
Mənası: Ən uca, Onu heç kim və heç nə zəiflədə bilməz, oxşarı olmayan.
Uca Allahın əl-Kəbir adı Qurani-Kərimdə altı dəfə zikr edilir. Uca Allah buyurur: “Həqiqətən, Allah Ucadır, Böyükdür (əl-Kəbir)” (əl-Həcc, 62). Həmçinin buyurur: “Allah qeybi və aşkarı Biləndir, Böyükdür, Ucadır” (ər-Rad, 9).
Uca Allahın əl-Mutəkəbbir adının mənası əl-Kəbir adının mənasına yaxındır. əl-Mutəkəbbir hər şeydən böyük və uca olandır. əl-Mutəkəbbir hökmranlığında heç bir tayı-bərabəri olmayandır. Bu ad Qurani-Kərimdə bir dəfə zikr edilir. Uca Allah buyurur:
“O, Özündən başqa heç bir məbud olmayan, Hökmran, Müqəddəs, Pak, haqqı təsdiq edən, hər şeyi müşahidə edən, Qüdrətli, Qadir, Məğrur (əl-Mutəkəbbir) Allahdır. Allah onların Ona şərik qoşduqlarından ucadır” (əl-Həşr, 23).
Kim Possibl animasiya serialının personajlar siyahısı
Kim Possibl animasiya serialının personajlar siyahısı - 2003-2007-ci illərdə istehsal olunmuş Kim Possibl animasiya serialının personajlarını ehtiva edir.
Kim Possibl
Kim Possibl - "Kim Possibl" serialının baş qəhrəmanıdır. Serialın başlanğıcında təxminən 13 yaşındadır və hər mövsüm yaşlanaraq dördüncü mövsümdə 17 yaşı tamam olar. Boş zamanlarında isə yoldaşı Ron ilə birgə Dünyanı qurtarar. Onun yaşıl gözləri və qırmızı uzun saçları vardır. Ümumiyyətlə, saçları bir gözünü bağlayır...
Ron Stoppabl
Ron Stoppabl - "Kim Possibl" serialının baş qəhrəmanlarından biridir. Ron sevimli və nəzakətli bir gəncdir. Vəzifəsini icra edərkən Kim Possiblın paltarına bənzər bir paltar geyər. Cibində Rufus adında tüksüz köstəbək gəzdirir. Bu ev heyvanının götürmə səbəbi, atasının heyvan tüklərinə qarşı allergiyası olmasıdır. Ronun sarışın dağınıq saçları və qəhvəyi rəngli gözləri vardır...
Rufus
Rufus - "Kim Possibl" serialının baş qəhrəmanlarından biridir. Rufus tüksüz köstəbəkdir. Meqa Maqada yaşayırdı. Rufusun atası tüklərə qarşı allergiyası var idi.Bu səbəbdən Ron Rufusu özünə götürür. Rufus adi köstəbək deyildir. Rufusun beyni insanın beyninə çox yaxındır. İnsan kimi 2 ayaqları üzərində dayana bilir. Rufusun boyu 30 sm-dir. Çəkisi 1,8 kq-dır. Gözləri qaradır...
Monik
Monik - "Kim Possibl" serialının baş qəhrəmanlarından biridir. Kim Possiblın ən yaxşı qız dostudur. Demək olar ki, Monik personajına bütün seriyalarda rast gəlmək olar. İlk seriyada Monik Kim Possibl ilə görüşən zaman gözləri nisbətən balaca idi. Lakin sonrakı mövsümlərdə Monikin gözləri əvvəlki seriyalardakı gözlərinə nisbətən daha böyük və aydın idi. Kim Possibl, adətən, boş vaxtlarını Moniklə keçirir. Monik isə ona önəmli tövsiyələr verir. Monikin tövsiyələri Kim Possibla məktəbdə və şəxsi həyatında böyük rol oynayır. Monik "Banan Klubu"nda paltar dizayneri vəzifəsində çalışır...
Ueyd Load
Ueyd Load - "Kim Possibl" serialının baş qəhrəmanlarından biridir. Serialın başlanğıcında təxminən 10 yaşındadır və digər personajlar kimi sonrakı seriyalarda yaşlanır. Ueyd dahi və kompüter ustasıdır. Ueyd 8 ayda lisey və kolleci bitirmişdir. Onun boyu cəmi 112 sm-dir. Qara gözlüdür. Çəkisi 178 kq-dır. Afrika-Amerika qarışığıdır. Bəzi insanlara vəzifələrində çox köməkçi olar...
Həkim Drakken
Həkim Drakken - "Kim Possibl" serialının düşmən personajlarından biridir. Dünyanı ələ keçərməyə çalışan dəlisov alimdir. Əsl adı Dryu Teodor P. Lipskidir. Kim Possiblın ən böyük düşmənidir. Eyni zamanda Kim Possiblın atası Ceyms T. Possiblın sinif yoldaşıdır. Lisey illərində düzəltdiyi "Bibi" adlı dərrakəli qadın robotlarını ən yaxşı yoldaşlarını Ceyms, Çen və Rameşə tanıdır. Lakin hazırladığı keyfiyyətsiz robotlar yoldaşlarına gülünc gəlir. Həmin müddətdən başlayaraq dünyanı ələ keçirməyə və irəlidə hazırlayacağı inkişaf etmiş robotlarla yoldaşlarına dərs verməyi planladı. Ardından "Bibi" robotlarının istehsalı başlayır...
Şiqo
Şiqo - "Kim Possibl" serialının düşmən personajlarından biridir. Dünyanı ələ keçərməyə çalışan personajlardan biridir. Həkim Drakkenin yaxın dostu olmasına baxmayaraq ondan dərrakəlidir. Zarafat etməyi çox sevir. Çox uzun və qara saçlı, yaşıl gözlüdür...
Meymun Yumruğu
Meymun Yumruğu - "Kim Possibl" serialının düşmən personajlarından biridir. Əsl adı Montqomeri (qısaldılmış forması: Monti) Fiske-dir. Döyüş sənətləri ustasıdır. Ən qəti düşmənləri Ron Stoppabl və Kim Possibldır. Montqomeri Fiske əslən Britaniyadandır. Çəkisi 59 kq-dır. Montqomeri Fiske əvvəllər arxeoloq vəzifəsində çalışırdı. Nobel mükafatı laureatına layiq görülmüşdür. Əsas tədqiq sahələri meymunların artefaktları idi. Həmin artefaktlar başğa dünyanı idarə edəcəkdi. Lord Meymun Yumruğu, xüsusilə, Tai-Chin-Pek-Var və ya Meymun Kunq Fu stili ilə maraqlanırdı...
Daff Killiqan
Daff Killiqan - "Kim Possibl" serialının düşmən personajlarından biridir. Ən qəzəbli şotlandiyalıdır. "Qolf üzrə təhlükəli oyunçu" ləqəbi ilə məşhurdur. Daff Killiqan əvvəllər məşhur peşəkar Qolfçu idi. Lakin oyunun qaydalarına riayət etmədiyinə görə, onu peşəkar Qolf yarışmasından qovlanmışdır. Killiqanı hətta mini-qolf meydançasında da oynamasına icazə verilmirdi. Daff Killiqan Kim Possiblın başqa rəqiblərindən nisbətən təhlükəlidir. Killiqan öz qəsrində qolf oynamağa başlayır. Onun əsas niyyəti dünyanı ələ keçirməkdir. Killiqan rəsmi kelt yubkası geyir. Başında Şotland papağı vardır. Killiqan dünyanı bir qolf meydançasına çevirmək istəyir. Bu səbəbdən Killiqan Həkim Drakken ilə əməkdaşılıq edir. Daff Killiqanın evi "Killiqan Adası" adı ilə məşhurdur. Daff Killiqanın ən təhlükəli silahı içi qumbara ilə doldurulmuş qolf topudur...
Professor Dementor
Professor Dementor - "Kim Possibl" serialının düşmən personajlarından biridir. Dementor məşhur alim və Həkim Drakkenin ən böyük düşmənidir. Dementor, Hench Co.-dan pulla aldığı xüsusi vəzifəliləri və dünyaya zərər vurmaq üçün tapdığı icadları sayəsində dünyanı ələ keçirməyə çalışır. Dementorun 40 yaşı vardır. Onun üzündə həmişə maska olur. Paltarı da bütün seriyalarda qırmızı olur. Dementorun soyadı Demenzdir...
Cill
Cill - "Kim Possibl" serialının düşmən personajlarından biridir. Cill əvvəllər Ron ilə bir məktəbdə oxuyurdu. Bir gün onlar "Vonnavip" adlı düşərgəyə gəlirlər. Burada "Vonnavip" gölü vardır. Həmin göl çox zəhərlidir. Bu səbəbdən Ron orada üzmür. Lakin Cill ona əhəmiyyət verməyərək, orada üzməyə başlayır. Bu zaman Cill mutanta dönür. Mutanta döndükdən sonra Rondan qisas almağa başlayır...
Senyor Senyor böyük və Senyor Senyor kiçik
Senyor Senyor böyük və Senyor Senyor kiçik - "Kim Possibl" serialının qəddar personajlardan biridirlər. Senyor Senyor böyük və Senyor Senyor kiçik (Cunior) pulla maraqlanan şəxslərdir. Yaşadıqları yer adadır. Senyor Senyor böyük əvvəllər "Milyonçular klubu"nun üzvü idi. Lakin sonralar klubdan xaric edilmişdir. Senyor Senyor böyük, oğluna qəddarların gizli məlumatlarını öyrədirdi ki, onun layiqli davamçısı olsun...
Stiv Barkin
Stiven "Stiv" Barkin - Middlton şəhərində yerləşən məktəbdə direktor müavini vəzifəsində çalışır və futbol komandasının məşqçisidir. Sərt xasiyyətə malikdir. Bəzən onu "Cənab Barkin" adlandırırlar.
Feliks Renton
Feliks Renton - Ron Stoppabl və Kim Possiblın yaxın dostlarından biridir. Daima idmanla məşğul olur və macəralar axtarışındadır.
Bonni Rokveller
Bonni Rokveller - Kim Possiblın məktəbdə əsas rəqiblərindən biridir. Hər məşqdə ondan yüksək səviyyədə təmsil olunmaq niyyətindədir.
Toşimiru
Toşimiru - Eramızın 338-ci ilində Yaponiyanın Yamanouti şəhərində "Yamanouti Nindza Məktəbi"ni yaratmış döyüşçüdür. Meymun Kunq-Fusu döyüş növü üzrə ustadır.
Zorpoks
Zorpoks - "Pis oğlan"  və "İrəli Komanda İrəli"  seriyalarında göstərilmiş Ronun şəxsiyyətinin qaranlıq tərəfidir. Bu seriyalarda Ron, Attityudinator tərəfindən Zorpoksa çevrilir.
Əl-Kərim
Əl-Kərim (ər. الكريم) — Allahın adlarından biri.
Aechmea glandulosa
—  aləminin  dəstəsinin  fəsiləsinin  cinsinə aid bitki növü.
Jcl
JCL — İBM meynfreymlərində paket rejimində iş zamanı tapşırıqları təsvir etmək üçün istifadə olunan dil. Məsələn, System/360 meynfreymlərinin OS/360 əməliyyat sistemində bir faylı başqa yerə köçürmək üçün tapşırıq (JOB) aşağıdakı kimi yazılır: //IS198CPY JOB  (IS198T30500), ′ COPY  JOB ′,CLASS=L,MSGCLASS=X //COPY01   EXEC  PGM=İEBGENER //SYSPRİNT DD    SYSOUT=* //SYSUT1   DD    DSN=OLDFİLE,DİSP=SHR //SYSUT2   DD    DSN=NEWFILE, //               DISP=(NEW,CATLG,DELETE), //               SPACE=(CYL,40,5),RLSE),     //                DCB=(LRECL=115,BLKSIZE=1150)     //SYSIN     DD    DUMMY
Ədəbiyyat
İsmayıl Calallı (Sadıqov). “İnformatika terminlərinin izahlı lüğəti”. “Bakı” nəşriyyatı, 2017, 996 s.
Oroqrafik qar xətti
Oroqrafik qar xətti
Oroqrafik qar xətti-relyef şəraiti ilə əlaqədar olaraq, yayda yamacların çuxur, çökək sahələrində və kölgə yerlərində əriməyib qalan daimi qarın və fim sahələrinin yayılmasının aşağı sərhədinə deyilir. Oroqrafik qar xətti iqlim qar xəttindən bir neçə yüz metrədək aşağıda yerləşə bilər.
Via Labikana
Via Labikana—Romadan cənub-şərqdə başlayan İtaliyanın qədim yollarındandır.
Roma imperatoru Didi Yulian 193-cü ildə edam edildikdən sonra Via Labikana beşinci mil daşı yaxınlığında dəfn olunub. Qədim Roma-Katolik kilsəsi olan Santi Marcellino Petro al Laterano Via Merulana küçəsi ilə kəsişmədə tikilib.
Yəhya xan Qasımlı-Avşar
Yəhya xan Hacı Məhəmməd xan oğlu Qasımlı-Avşar — elbəyi, şah ordusunun polkovniki.
Həyatı
Yəhya xan Hacı Məhəmməd xan oğlu Tikab şəhərində dünyaya göz açmışdı. Mükəmməl mədrəsə təhsili almışdı. İftixarülmülk ləqəbini daşıyırdı.
Ailəsi
Yəhya xan Ceyran xanımla ailə qurmuşdu.
Mikania mattos-silvae
Mikania mattos-silvae Mikania mattos-silvae Mikania mattos-silvae
— fəsiləsinin  cinsinə aid biki növü.
Cianni De Byazi
Ciovanni "Cianni" De Byazi — İtaliya keçmiş futbolçusu, baş məşqçisi. Futbolçu kimi yarımmüdafiəçi mövqeyində oynamışdır. Onun həm İtaliya, həm də ki Albaniya vətəndaşlığı var. De Byazi Albaniya milli futbol komandasını hansısa bir böyük turnirin, yəni UEFA Avro 2016-nın təsnifat mərhələsindən keçirən ilk baş məşqçi idi.
Deportivo Alaves
Cianni de Byazi 22 sentyabr 2017-ci ildə İspaniyanın "La Liqa"sında çıxış edən "Alaves" FK-nun baş məşqçisi təyin olunmuşdur. O, həmin ilin noyabr ayının 27-də bu vəzifədən azad edilmişdir.
Şəxsi həyatı
Cianni de Byazi 28 mart 2015-ci ildə İtaliya vətəndaşlığına əlavə olaraq, Albaniya vətəndaşlığı almışdır.
Oroqrafik okklüziya
Oroqrafik okklüziya
Oroqrafik okklüziya (oroqrafik və lat. occhusio-qapanmaq, gizlənmək)-hərəkət edən soyuq atmosfer cəbhəsinin hər hansı bir oroqrafik maniyəni (məsələn, dağ silsiləsini) yanlardan keçib, sonradan arxada soyuq cəbhənin hər iki qolunun yenidən birləşməsi prosesinə deyilir.
Zlatan İbrahimoviç
İbrahimoviç futbola 1990-cı illərin sonunda "Malmö" klubunda başlayıb. 1999–2001-ci illərdə bu klubun heyətində çıxış edib. Daha sonra o, Niderlandın "Ayaks" klubu ilə müqavilə imzalayıb. 2001–2004-cü illərdə "Ayaks"ın futbolçusu olub. 2004-cü ildə 16 milyon avroya İtaliyanın "Yuventus" klubuna transfer olunub. "Yuventus"dakı karyerası 2006-cı ilə kimi davam edib. 2006-cı ildə "Yuventus"la bağlı İtaliya futbolundakı qalmaqala görə klubu tərk edib və digər İtaliya klubu "İnter"lə müqavilə imzalayıb. 2009-cu ilə kimi "İnter"in heyətində çıxış edib. 2009-cu ildə "İnter"dən ayrılaraq İspaniyanın nəhəng klublarından olan "Barselona"ya keçib. 2010-cu ildə yenidən İtaliyaya qayıdıb və "Milan" klubun heyətində icarə əsasında çıxış edib. 2011-ci ildə rəsmən "Milan" klubuna transfer olunub. 2012-ci ildə "Milan"da iqtisadi problemlərə görə klubdan ayrılıb və Fransanın "Paris Sen-Jermen" klubu ilə müqavilə imzalayıb. Altı klubun heyətində UEFA Çempionlar Liqasında çıxış edib.
İbrahimoviç həm klub karyerası ərzində, həm də milli komandanın heyətində müxtəlif qalmaqallarda iştirak edib. Zlatan İbrahimoviç həmçinin futboldan kənar fəaliyyətlərlə də məşğuldur. İsveçli model Helena Segerlə evlidir, iki övladı var.
Həyatı
İbrahimoviçin atası Şefik İbrahimoviç 1977-ci ildə İsveçə köçüb və burada Yurka Qraviç ilə evlənib. Zlatan İbrahimoviç 3 oktyabr 1981-ci ildə İsveçin Malmö şəhərində anadan olub. Atası Şefik bosniyalı, anası Yurka isə xorvatdır. İbrahimoviçin iki yaşı olanda valideynləri boşanıb. İbrahimoviç Rosenqardın qaçqınların məskunlaşdığı ərazisində yaşayıb və çox çətin uşaqlıq keçirib. Futbola böyük istedadı var idi. Altı yaşı olarkən Şefik İbrahimoviç ona buts alıb. Həmin vaxtdan etibarən İbrahimoviç futbolla məşğul olmağa başlayıb.
İbrahimoviçin iki doğma və üç ögey bacı-qardaşı var. Onun uzun müddət əməkdaşlıq etdiyi isveçli model Helena Segerlə iki uşağı var: Maksimilian (doğum 22 sentyabr 2006) və Vinsent (doğum 6 mart 2008). O, hal-hazırda Parisdə yaşayır və hər il yay tətilində Malmödəki evini ziyarət edir. İbrahimoviç həmçinin taekvondo idmanı üzrə qara kəmər ustasıdır; o uşaq yaşlarında Malmö Taekvondo klubu "Enighet"də taekvondo dərsləri alıb. İbrahimoviç beş dildə səlis danışa bilir: İsveç, ispan, italyan, bosniya və ingilis dillərində. 2011-ci ilin fevralında Eurosporta müsahibəsində o, örnək götürdüyü insanlardan birinin Məhəmməd Əli olduğunu açıqladı:
İbrahimoviç katolik xristian olduğunu bəyan edib.
Malmö
İbrahimoviç peşəkar futbolçu kimi debütünü 1999-cu ildə "Malmö" klubunda edib. İbrahimoviç "Malmö" ilə İsveçin ən yüksək liqasında, Allsvenskanda oynayıb. Malmö həmin mövsümün 13-cü yerdə başa vurur və yüksək liqada öz yerini qoruya bilmir. Amma növbəti mövsüm yenidən yüksək liqaya vəsiqə qazanır.
"Arsenal"ın baş məşqçisi Arsen Venger İbrahimoviçlə maraqlanır və onu Arsenalın düşərgəsinə dəvət edir. İbrahimoviç Arsenalda bir müddət məşq etsə də, klubla müqavilə bağlamır. "Ayaks"ın baş məşqçisi Leo Beenhakker Norveçin "Moss" klubu ilə yoldaşlıq görüşündə İbrahimoviçə maraq göstərir. Ayaksdan başqa Fransanın "Monako" və İtaliyanın "Roma" klubları da İbrahimoviçlə maraqlanır. 22 mart 2001-ci ildə "Ayaks"la "Malmö" klubları arasında razılaşma əldə olunur və iyul ayında İbrahimoviçin "Ayaks"a keçidi təsdiqlənir. İbrahimoviçin "Ayaks"a keçidi 80 milyon İsveç kronuna başa gəlir.
Ayaks
Zlatan İbrahimoviç UEFA-nın bayrağı altında keçirilən yarışlarda 8 avqust 2001-ci ildə Şotlandiyanın "Seltik" klubu ilə UEFA Çempionlar Liqasının üçüncü təsnifat mərhələsinin ilk oyununda debüt edib, İbrahimoviç oyunun 46-cı dəqiqəsində meydana daxil olub. Bu, həm də onun "Ayaks"ın heyətində keçirdiyi ilk oyunu olub. "Ayaks"ın heyətində ilk çempionat oyununu 19 avqust 2001-ci ildə Niderland çempionatının birinci turunda "Roda" klubuna qarşı keçirib, oyunun 83-cü dəqiqəsində meydana daxil olub. "Ayaks"ın heyətində ilk qolunu 26 avqust 2001-ci ildə ölkə çempionatının üçüncü turunda oyunun 64-cü dəqiqəsində "Feyenoord"un qapısına vurub. 8 sentyabr 2001-ci ildə "Tvente" ilə çempionat oyununda 19-cu dəqiqədə hesabı açıb, 87-ci dəqiqədə isə Vambertonun vurduğu qolun ötürməsini edib, oyun 0–2 hesabı ilə Ayaksın xeyrinə başa çatıb. UEFA yarışlarında karyerasında ilk qolunu 20 sentyabr 2001-ci ildə UEFA Kubokunun birinci dövrəsində Ayaksın heyətində oyunun 4-cü dəqiqəsində Cənubi Kiprin "Apollon Limassol" klubunun qapısına vurub.
Baş məşqçi Ko Adriaanse İbrahimoviçə oynamaq üçün az şans verirdi. 29 noyabr 2001-ci ildə Adrianne "Ayaks"dan qovuldu və baş məşqçi postuna Ronald Koeman təyin edildi. Bundan sonra İbrahimoviçə oynamaq üçün daha çox şans verildi. Koemanın gəlişi ilə Zlatan əsas heyətin üzvünə çevrildi. thumb 4 dekabr 2001-ci ildə Niderland çempionatının 10-cu turunda "Fortuna Sittard" klubu ilə qarşılaşmada Zlatan 68 və 79-cu dəqiqələrdə qol vuraraq dubl edib. 14 aprel 2002-ci ildə "Sparta" klubu ilə oyunda İbrahimoviç oyunun 66 və 73-cü dəqiqələrində komanda yoldaşı Midonun vurduğu qolların ötürməsini edib, 78-ci dəqiqədə isə özü fərqlənib. Ayaks həmin mövsüm Eredevisieni qazandı.
Növbəti il İbrahimoviçin karyerasında böyük sıçrayış baş verdi. 29 avqust 2002-ci ildə Niderland çempionatının 6-cı turunda NAC Breda ilə qarşılaşmada oyunun 47-ci dəqiqəsində Midonun ötürməsini qola çevirib, 63-cü dəqiqədə isə Midoya məhsuldar ötürmə verib. 17 sentyabr 2002-ci ildə UEFA Çempionlar Liqasının qrup mərhələsində Fransanın "Lyon" klubu ilə oyunda meydana çıxıb, oyunun 11 və 34-cü dəqiqələrində qol vuraraq komandasına qələbə qazandırıb. İbrahimoviç Ayaksın heyətində Çempionlar Liqasının qrup mərhələləri və dörddə bir final oyunlarında meydana çıxıb.
2 fevral 2003-cü ildə "Uilhemm II" klubu ilə ölkə çempionatının oyununda 13-cü və 65-ci dəqiqələrdə qol vuraraq dubl edib. 8 mart 2003-cü ildə "PEC Zvoile" klubu ilə oyunda 21 və 65-ci dəqiqələrdə qol vuraraq dubl edib. 16 mart 2003-cü ildə "Ekselsior" klubu ilə oyunda da dubl edib, oyunun 25 və 82-ci dəqiqələrində fərqlənərək komandasına 2–0 hesablı qələbə qazandırıb.
UEFA Çempionlar Liqasının 2003–2004 mövsümünün təsnifat mərhələ oyunlarında meydana çıxıb. Qrup mərhələsində 22 oktyabr 2003-cü ildə İspaniyanın "Selta da Viqo" klubu ilə qarşılaşmada 53-cü dəqiqədə qol vuraraq "Ayaks"a 1–0 hesablı qələbə qazandırıb. 9 may 2004-cü ildə ölkə çempionatının 33-cü turunda "NAC Breda" ilə oyunda 10-cu dəqiqədə Sneyderin vurduğu qolun ötürməsini verib, 43-cü dəqiqədə isə özü fərqlənib. Oyun 2–0 hesabı ilə başa çatıb.
2004–2005 mövsümünün başlanğıcında Zlatan İbrahimoviç "Ayaks"ın heyətində oyunlara çıxıb. 22 avqust 2004-cü ildə ölkə çempionatının ikinci turunda "NAC Breda" ilə oyunda 13 və 76-cı dəqiqələrdə qol vuraraq dubl edib, 86-cı dəqiqədə isə Maksvelin vurduğu qolun ötürməsini edib. Onun 76-cı dəqiqədə vurduğu qol Eurosport tamaşaçıları tərəfindən "İlin qolu" seçilib.
2004–2005 mövsümü
31 avqust 2004-cü ildə "transfer pəncərəsi"nin sonuncu günündə Zlatan 19 milyon avroya "Ayaks"dan "Yuventus"a keçib. İbrahimoviç tezliklə əsas heyət üzvünə çevrildi, bu, onun karyerasında irəliyə atılmış böyük addım idi. Yuventusun əsas hücumçusu olan David Trezegenin zədələnməsi onu Fabio Kapellonun sevimli oyunçularından biri etdi. Kapello hələ "Roma"da çalışarkən də İbrahimoviçin komandasına gəlməsi üçün cəhd etmişdi.
12 sentyabr 2004-cü ildə "Yuventus"un heyətində ilk oyununa çıxır. İtaliya A Seriyasının ilk turunda "Breskia" klubu ilə qarşılaşmada 46-cı dəqiqədə meydana daxil olur və 69-cu dəqiqədə qol vurur. Bu, onun "Yuventus" karyerasında ilk qolu olur. 25 sentyabrda İtaliya A Seriyasının dördüncü turunda "Palermo" ilə qarşılaşmada 54-cü dəqiqədə hesabı 1–1 edərək Yuventusu məğlubiyyətdən xilas edib. 5 dekabrda Latsio ilə oyunda 75-ci dəqiqədə qol vuraraq hesabı "Yuventus"un xeyrinə 2–1 edib, oyun bu hesabla başa çatıb.
9 aprel 2005-ci ildə İtaliya A Seriyasının otuzuncu turunda "Fiorentina" klubu ilə qarşılaşmada 60 və 82-ci dəqiqələrdə qol vuraraq dubl edib, oyun 3–3 hesabı ilə başa çatıb. 17 apreldə otuz birinci turda "Lecce" ilə qarşılaşma İbrahimoviç üçün əlamətdar olub, bu oyunda o, oyunun 34, 43 və 82-ci dəqiqələrdə qol vuraraq het-trik edib.
2004–2005 mövsümündə UEFA Çempionlar Liqasında "Yuventus"un heyətində qrup mərhələsinin oyunlarında meydana çıxıb. Həmçinin 1/8 və 1/4 final oyunlarında da meydanda olub. Bu turnirdəki oyunlarda 3 məhsuldar ötürmə ilə yadda qalıb. İbrahimoviç mövsümün sonunda "Yuventus" ilə İtaliya A Seriyası çempionluğunu əldə etdi.
2004–2005 mövsümünün sonunda Yuventus İspaniyanın güclü komandalarından olan "Real Madrid"in Zlatan İbrahimoviç üçün 70 milyonluq təklifini qəbul etmədi. İbrahimoviç həmin mövsüm "Yuventus" fanatları tərəfindən ilin oyunçusu seçildi.
2005–2006 mövsümü
Növbəti mövsüm Zlatan bir sıra çətinliklərlə üzləşdi. 2005–2006 mövsümünün payızında az qol vurmağa başladı və daha çox məhsuldar ötürmələrlə yadda qaldı. Məhsuldarlığı azaltmasına baxmayaraq Zlatan yenə də komandası üçün vacib qollar vururdu. 19 noyabr 2005-ci ildə İtaliya A Seriyasının 12-ci turunda "Roma" ilə qarşılaşmada 58-ci dəqiqədə oyunda ikinci qolu vurub, 63-cü dəqiqədə isə David Trezegenin vurduğu qolun ötürməsini edib, oyun 1–4 hesabı ilə "Yuventus"un xeyrinə başa çatıb. 8 fevral 2006-cı ildə "Parma" ilə ölkə çempionatının 24-cü tur oyununda 44-cü dəqiqədə qol vuraraq hesabı 1–1 edib, "Yuventus"u məğlubiyyətdən xilas edib.
Zlatan İbrahimoviç Yuventusun heyətində UEFA Çempionlar Liqasının 2005–2006 mövsümünün oyunlarında iştirak edib. 7 dekabr 2005-ci ildə Avstriyanın "Rapid" klubu ilə qrup mərhələsinin oyununda 41-ci dəqiqədə qol vuraraq hesabı 0–2 edib, 45-ci dəqiqədə isə Alessandro Del Piyeronun vurduğu qolun ötürməsini edib.
Yazda İbrahimoviçin formadan düşdüyünə görə həm İtaliyada, həm də İsveçdə azarkeşlər və jurnalistlər tərəfindən tənqidlər artmağa başladı. Heyətdə Alessandro del Pieroya üstünlük verildi. Buna baxmayaraq İbrahimoviç heyətdə yerini qoruyub saxlaya bildi. Yuventusun heyətində ardıcıl ikinci dəfə İtaliya çempionluğunu qazandı.
2006–2007 mövsümü
28 yanvar 2007-ci ildə ölkə çempionatının 21-ci turunda "Sampdoriya" ilə qarşılaşmada 38-ci dəqiqədə hesabı açıb, 75-ci dəqiqədə isə Maykonun vurduğu qolun ötürməsini edib. 3 mart 2007-ci ildə "Livorno" ilə 27-ci tur qarşılaşmasında 35-ci dəqiqədə Kruzun vurduğu qolun ötürməsini edib, 66-cı dəqiqədə isə özü fərqlənərək hesabı 1–2 edib və "İnter"ə qələbə qazandırıb. 18 martda İtaliya A Seriyasının 29-cu turunda "Askoli" ilə oyunda 65 və 73-cü dəqiqələrdə Adrianonun ötürmələrini qola çevirərək dubl edib. Oyun 1–2 hesabı ilə İnterin xeyrinə başa çatıb. İbrahimoviç İnterin heyətində İtaliya A Seriyasının 2006–2007 mövsümünün qalibi olub.
19 avqust 2007-ci ildə "İnter"in heyətində yenidən "Roma"ya qarşı İtaliya Superkuboku görüşündə meydana çıxıb. Bu oyunda İnter 0–1 hesabı ilə məğlub olub.
2007–2008 mövsümü
Zlatan İbrahimoviç 2007-ci ildə "İnter"lə müqaviləsini 2013-cü ilə qədər uzadıb. 1 sentyabr 2007-ci il İtaliya A Seriyasının 2007–2008 mövsümünün 2-ci turunda "Empoli" ilə qarşılaşmada 14 və 83-cü dəqiqələrdə qol vuraraq dubl edib. Oyunda başqa qol olmayıb, İnter 0–2 hesabı ilə qələbə qazanıb. 23 sentyabrda "Livorno" ilə 4-cü tur oyununda 35 və 72-ci dəqiqələrdə iki dəfə İnter hesabda geridə olarkən qol vuraraq dubl edib. Oyun 2–2 hesabı ilə başa çatıb. Üç gün sonra 26 sentyabrda "Sampdoriya" ilə 5-ci tur oyununda da dubl edib. Oyunun 23 və 49-cu dəqiqələrində komanda yoldaşı Fiqunun ötürmələrini qola çevirib. 58-ci dəqiqədə isə İbrahimoviçin ötürməsindən sonra Fiqu fərqlənib.
İbrahimoviç "İnter"in heyətində Çempionlar Liqasının 2007–2008 mövsümünün oyunlarında da meydana çıxıb. 2 oktyabr 2007-ci ildə qrup mərhələsində Niderlandın "PSV Eyndhoven" klubu ilə qarşılaşmada 15 və 31-ci dəqiqələrdə qol vurub. Oyun 2–0 hesabı ilə "İnter"in xeyrinə başa çatıb. Zlatan İbrahimoviç 7 noyabrda Rusiyanın "ÇSKA Moskva" klubu ilə qarşılaşmada da dubl edib, bu oyunda 33 və 73-cü dəqiqələrdə fərqlənib.